CELEX: 62021CN0652
Language: sk
Date: 2021-10-22 00:00:00
Title: Vec C-652/21: Návrh na začatie prejudiciálneho konania, ktorý podal Juzgado de Primera Instancia e Instrucción n° 2 – León (Španielsko) 22. októbra 2021 – ACNC/Unicaja Banco, SA

27.6.2022   
            
            
               SK
            
            
               Úradný vestník Európskej únie
            
            
               C 244/10
            
         
      Návrh na začatie prejudiciálneho konania, ktorý podal Juzgado de Primera Instancia e Instrucción no 2 – León (Španielsko) 22. októbra 2021 – ACNC/Unicaja Banco, SA
      (Vec C-652/21)
      (2022/C 244/13)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Juzgado de Primera Instancia e Instrucción no 2 – León
      
         Účastníci konania pred vnútroštátnym súdom
      
      
         Žalobca: ACNC
      
         Žalovaná: Unicaja Banco, SA
      
         Prejudiciálne otázky
      
      
                  1.
               
               
                  Má sa článok 6 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách chápať tak, že povinnosť úplného vrátenia súm je splnená iba vrátením súm, ktoré boli neoprávnene zaplatené na základe nekalej podmienky? Alebo sa táto povinnosť má považovať za splnenú pripočítaním zákonných úrokov z každej neoprávnenej platby k týmto sumám, ako to stanovuje vnútroštátne právo?
               
            
                  2.
               
               
                  V prípade kladnej odpovede na zahrnutie zákonných úrokov do úplného vrátenia súm:
                  
                              2.1.
                           
                           
                              Bránia článok 6 ods. 1 a článok 7 ods. 1 smernice Rady 93/13/EHS (1) z 5. apríla 1993 o nekalých podmienkach v spotrebiteľských zmluvách procesným zásadám vnútroštátneho občianskeho práva, akými sú dispozičná zásada a zásada koherentnosti rozsudku s petitom, ak petit žaloby nepožaduje úplné vrátenie zákonných úrokov zo súm, ktoré sa majú vrátiť?
                           
                        
                              2.2.
                           
                           
                              Bránia článok 6 ods. 1 a článok 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách tomu, aby vnútroštátny súd rozhodol na základe petitu, ktorý nepožaduje všetky zákonné úroky zo súm, ktoré sa majú vrátiť?
                           
                        
                              2.3.
                           
                           
                              Bráni zásada efektivity zakotvená v článku 6 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách tomu, aby vnútroštátny súd odmietol priznať časť úrokov zo súm, ktoré sa majú vrátiť, ak ich žalobca nepožadoval?
                           
                        
                              2.4.
                           
                           
                              Umožňujú alebo vyžadujú zásady efektivity a úplného vrátenia súm podľa článku 6 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách, aby vnútroštátny súd rozhodol o kvantitatívnom rozšírení petitu na sumy, ktoré žalobca nepožadoval, s cieľom dosiahnuť úplné vrátenie súm vrátane časti zákonných úrokov, ktorá nebola uplatnená v uvedenom petite, ak sa tak stane v prospech spotrebiteľa?
                           
                        
            
                  3.
               
               
                  V prípade zápornej odpovede na otázku 2.4, bráni článok 6 ods. 1 smernice 13/93 procesným zásadám vnútroštátneho občianskeho práva, akými sú zásada preklúzie na uplatnenie skutočností a zásada právnej sily rozhodnutej veci, na účely vyhradenia zákonných úrokov, ktoré neboli uplatnené v žalobe, v neskoršej žalobe?
               
            
         (1)  Ú. v. ES L 95, 1993, s. 29; Mim. vyd. 15/002, s. 288.